**Hoția privirii**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hoția privirii

Ce crezi tu, fătucă hoață de privire,

C-ai să să scapi cu una, două sau cu trei

Pofte de-alintare, pofte de iubire?

Ce-ai avut, hoțoaico, ochii să îmi iei?

Mi-ai umblat prin gânduri, te-ai lăsat visată,

Te-am simțit în pâine, iz de cozonaci,

Până și la groapă tu-mi erai lopată

Sau erai batista dată la săraci.

M-aruncase moartea spre înalt de ceruri ...

Nici măcar acolo nu ai dispărut,

Te-ai făcut cărarea celor două feluri

De-a trăi ferice sau de-a fi pierdut.

Pierde-mă, pierdea-m-ai să mă pierzi cu tine

Sau mă du acolo unde fericesc

Cei săraci cu duhul, doritori de bine

Într-o altă lume. Mor ca să trăiesc!

Ce credeai fătucă, hoață de privire,

Că îmi scapi de-a pururi, că nu te-am văzut

Încleștându-ți ochii, plină de iubire

În privirea-mi caldă când te-am cunoscut?